Document ID: 32000R0848

Komission asetus (EY) N:o 848/2000,
annettu 27 päivänä huhtikuuta 2000,
luumujen kaupan pitämistä koskevista vaatimuksista annetun asetuksen (EY) N:o 1168/1999 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon hedelmä- ja vihannesalan yhteisestä markkinajärjestelystä 28 päivänä lokakuuta 1996 annetun neuvoston asetuksen (EY) N:o 2200/96(1), sellaisena kuin se on viimeksi muutettuna asetuksella (EY) N:o 1257/1999(2), ja erityisesti sen 2 artiklan 2 kohdan,
sekä katsoo seuraavaa:
(1) Luumujen kaupan pitämistä koskevista vaatimuksista 3 päivänä kesakuuta 1999 annetun komission asetuksen (EY) N:o 1168/1999(3) liitteessä annetaan suurihedelmäisten luumujen ohjeellinen lajikeluettelo.
(2) Yhdistyneiden kansakuntien Euroopan talouskomission luumuille suosittelemiin vaatimuksiin sisältyy suurihedelmäisten luumujen ohjeellinen lajikeluettelo, jossa eritellään Prunus domestica -lajikkeet Prunus salicina -lajikkeista. Maailmanmarkkinoiden avoimuuden vuoksi asetuksen (EY) N:o 1168/1999 liitteessä annettua suurihedelmäisten luumujen ohjeellista lajikeluetteloa olisi näin ollen muutettava.
(3) Tässä asetuksessa säädetyt toimenpiteet ovat tuoreiden hedelmien ja vihannesten hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (EY) N:o 1168/1999 liitteessä olevan VI osaston (Merkitsemistä koskevat määräykset) jatkona oleva suurihedelmäisten luumujen ohjeellinen lajikeluettelo tämän asetuksen liitteenä olevalla luettelolla.
2 artikla
Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan sen voimaantuloa seuraavan kolmannen kuukauden ensimmäisestä päivästä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 27 päivänä huhtikuuta 2000.

Labels: 3
17